Diari Oficial de la Generalitat Valenciana


Sumari del DOGV 9185, del 30-09-2021 (2021/9774)

RESOLUCIÓ de 23 de setembre de 2021, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Callosa de Segura.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9185

Data del DOGV
:   30-09-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/9774


Data del document
:   23-09-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 23 de setembre de 2021, de la Presidència de la Generalitat, per la qual s'aprova la creació i classificació del lloc de tresoreria de l'Ajuntament de Callosa de Segura. [2021/9774]  
El Ple de l'Ajuntament de Callosa de Segura, en la sessió extraordinària del dia 6 de juliol de 2021, va adoptar l'acord de la creació del lloc de tresoreria, amb la corresponent modificació de la relació de llocs de treball, com a reservat a personal funcionari d'administració local amb habilitació de caràcter nacional de la subescala d'intervenció-tresoreria. El certificat de l'acord va ser enviat mitjançant un ofici de 9 de juliol de 2021, de l'Alcaldia de l'Ajuntament de Callosa de Segura, notificat a la Generalitat el 12 de juliol de 2021, en el qual se sol·licitava que la creació del lloc es resolguera per l'òrgan competent de la Generalitat.  
  
Aquest acord es publicà en el Butlletí Oficial de la Província d'Alacant número 171 de 8 de setembre de 2021.  
Així mateix, l'Ajuntament de Callosa de Segura, mitjançant un ofici de l'Alcaldia, de 2 de setembre de 2021, manifesta que no s'ha dut a terme el tràmit d'audiència perquè no es compleix el que preveu l'article 2, apartat 3, del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, ja que no hi ha personal funcionari amb habilitació de caràcter estatal que estiga exercint les funcions del lloc o que el tinga legalment reservat.  
  
L'article 92 bis, apartat 1, lletra b, de la Llei 7/1985, de 2 d'abril, reguladora de les bases del règim local, disposa el següent:  
«1. Són funcions públiques necessàries en totes les corporacions locals, la responsabilitat administrativa de les quals està reservada a funcionaris d'Administració local amb habilitació de caràcter nacional: (?) b) El control i la fiscalització interna de la gestió economicofinancera i pressupostària, i la comptabilitat, tresoreria i recaptació».  
Vistos els antecedents indicats, i en virtut del que es disposa en els articles 164.1 i 170 de la Llei 8/2010, de 23 de juny, de la Generalitat, de règim local de la Comunitat Valenciana; en l'article 14 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i, de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Crear el lloc de tresoreria de l'Ajuntament de Callosa de Segura, i classificar-lo com a reservat a personal funcionari d'Administració local amb habilitació de caràcter nacional de la subescala d'intervenció-tresoreria.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 23 de setembre de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.